# Tuvinci

Tuva ili Tuvinci su nomadski narod, stočari i dobri jahači, naviknuti na slobodan prostor. Poput Mongola i oni žive u jurtama
**Tuva**, također **Tiva, Tuvinci, Tivinci, Tuvanci** ili **Tivanci** (Urjanhajci; engl. *Tuvas, Tuvans, Tuvinians* /citat: *The Buryats and Tuvas are Buddhists, the rest – Orthodox.*/; mong. naziv im je *Uryankhai, Uriankhai*), stočarski su narod turkijske jezične skupine nastanjen u Rusiji (206.000), Mongoliji (28.000) i Kini (3.400).

Tuva govore više narječja: središnje, zapadno, sjeveroistočno, jugoistočno i tuba-kizhi tuvinski. Uzgajivači su konja i
goveda. Najsrodniji su im Sojoti (engl. *Soyots*) iz Burjatske.

Tuva se dijele na dvije etničke skupine, to su Zapadni Tuva i Todžini (jezik (**?**) *Тоджинцы*; engl. *Todzhins*) nastanjeni u Tuvi, Rusija. Tuvinska dijaspora živi i u Mongoliji gdje su poznati kao Cengel Tuvinci (engl.: *Tsengel Tuvinians*) ili Altajski Tuvinci. Dosta srodni Sojoti (jezik (**?**) *Сойоты*), kako sebe zovu, inače nastanjeni u Burjatskoj, ponekad se nazivaju imenom Okinski (engl. *Okinsky*) Tuvinci. Izvorna vjera im je animizam, danas su budisti.

U slavenskim jezicima ovaj narod poznat je kao Tuvinci: **Odpradavna zili Tuvinci, patrici k asijskym narodum.** '...zaradi vpliva Tibeta, so bili Tuvinci po tradiciji budisti.' **...Asi 77 % obyvatel tvoří turkičtí Tuvinci, Rusů**.

Naziv **Tuvinci** nema nikakvu etničku vrijednost, ovim terminom ponekad se naziva stanovništvo Tuve, kao što su, za primjer, Teksašani, stanovnici Teksasa, ili Njujorčani stanovnici grada ili države Njujork.

## Običaji Tuvinaca

Zemlja Tuva naroda je planinsko područje, ljeta su vruća i suha (43 stupnja), zime strahovito hladne (do -61 stupanj), područje ima oko 300 sunčanih dana godišnje. Večina ih živi od stoke, poljodjelstvo je ograničeno, nešto ječma, zobi i prosa. Većina Tuvinaca je ipak nomadska koja sezonski migrira sa svojim stadima. Nizinski Tuvinci pak žive u velikim šatorima poznatim kao 'ger' ili 'yurta'. Glavna hrana Tuvinaca je meso, ovčetina, govedina, kozje meso, te meso konja, deva, sobova. Do mesa divljači dolaze lovom.

U prošlosti tuvinska ženidba počinje u 12. ili 13-oj godini (danas 18), mladu su naravno tražili roditelji a par je ispočetka živio kod muževe obitelji.

Šamanizam je dosta rasprostranjen među Tuvincima, a proučavali su ih tuvinolozi ('tuvinologists', tuvinologija, znanost o Tuvincima) L.P. Potapov, V.P. Dyakonova, E. Taube, S.I. Weinstein, M.B. Kenin-Lopsan i N.A. Alekseev, dokazavši da je šamanizam sastavni dio njihovog duhovnog i kulturnog života. Šamanski bubanj, maske i šamanska odjeća tipični su za tuvinski kao i sibirski šamanizam.

Današnji Tuvinci 1/3 su budisti, trećina prakticira šamanizam, ostali su ateisti. Budizam među njih dolazi 1700-ih godina. Sovjeti 1930-ih uništavaju većinu samostana. Monasi su morali pobjeći. Budizam se ipak održao među Tuvincima iz Tuve.

Utjecaj šamanizma je još jak. Sedmog i četrdesetdevetog dana nakon nečije smrti održavaju pogrebne ceremonije. Kod njih se vjeruje da se duša u tijelu zadržava još sedam dana nakon smrti, tada je spremna za odlazak u 'Kraljevstvo mrtvih'.

Šaman vodi brigu o bolesnima i komunicira sa duhovima.

## Vanjske veze

* [1] Arhivirano 2006-09-01 na Wayback Machine-u
* Khoomei Festival Arhivirano 2007-11-27 na Wayback Machine-u
* Mitohondrija
* Putopis Arhivirano 2006-05-22 na Wayback Machine-u
* [2] Arhivirano 2006-05-06 na Wayback Machine-u
* Religion Arhivirano 2005-12-20 na Wayback Machine-u
* Tuvas Arhivirano 2005-05-26 na Wayback Machine-u